### Povinnosti predávajúcich pri predaji na trhových miestach od 01.01.2014

# **Dňa 01.01.2014 nadobudol účinnosť zákon č. 361/2013 Z. z.**, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov a **ktorým sa dopĺňa zákon č. 178/1998 Z. z.** o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.

Podľa novelizovaného znenia § 3 ods. 1 zákona č. 178/1998 Z.z.:

**Predávajúci je povinný pri podaní žiadosti o vydanie povolenia na zriadenie trhového miesta a na predaj výrobkov a poskytovanie služieb na trhovom mieste predložiť fotokópiu strany označenej ako ZÁZNAMY DAŇOVÉHO ÚRADU z jeho knihy elektronickej registračnej pokladnice, na ktorej je zaznamenané pridelenie daňového kódu elektronickej registračnej pokladnice,** alebo **predložiť čestné vyhlásenie s uvedením ustanovení osobitného predpisu,4a) že nie je povinný na predaj výrobkov a poskytovanie služieb používať elektronickú registračnú pokladnicu.**

**Ak predávajúci požadované dokumenty nepredloží, obec povolenie nevydá.**

Poznámka pod čiarou k odkazu 4a znie:

„4a) Zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov.“

**ČESTNÉ VYHLÁSENIE**

**Týmto čestne vyhlasujem, že v zmysle zákona č. 289/2008 Z. z.** opoužívaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov **nemám povinnosť používať elektronickú registračnú pokladnicu na evidenciu tržieb podľa tohto ustanovenia:**

**\*§ 1 ods. 2** - nie som podnikateľom podľa § 2 ods. 2 Obchodného zákonníka,

**\*§ 2 písm. j)** - neposkytujem službu uvedenú v Prílohe č. 1 k zákonu,

**\*§ 3 ods. 2 písm. a)** - povinnosť evidovať tržbu sa nevzťahuje na predaj tovaru uvedenom v tomto ustanovení,

**\*§ 3 ods. 2 písm. b)** - povinnosť evidovať tržbu sa nevzťahuje na poskytované služby (napr. občanmi s ťažkým zdravotným postihnutím).

**\*** *nehodiace sa prečiarknite*

V .................................., dňa ............................

.............................................................. ...................................................

 **meno, priezvisko (čitateľne)** **podpis žiadateľa**

**Č E S T N É V Y H L Á S E N I E**

**na predaj výrobkov, ktoré sú originálom diela alebo jeho rozmnoženinou**

Podpísaný

Meno a priezvisko:

 Adresa trvalého bydliska:

 Dátum narodenia:

vyhlasujem na svoju česť, že podľa ustanovenia zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 zb. o živnostenskom podnikaní (živnostenský zákon) v znení neskorších predpisov, sú všetky moje predávané výrobky originálom diela alebo jeho rozmnoženinou.

Uvedené údaje sa zakladajú na pravde a som si vedomý (á) trestných následkov, ktoré ma môžu postihnúť v prípade zistenia nepravdivosti tohto môjho vyhlásenia.

V ................................... dňa .......................

Podpis: ..................................................................................... ®

®Povinný udaj